Document ID: 32011R0964

RÅDETS FORORDNING (EU) Nr. 964/2011
af 26. september 2011
om fastsættelsen af de justeringskoefficienter, der finder anvendelse fra den 1. juli 2010 på vederlag til tjenestemænd, midlertidigt ansatte og kontraktansatte ved Den Europæiske Union, som gør tjeneste i tredjelande
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 336,
under henvisning til vedtægten for tjenestemænd i De Europæiske Fællesskaber og ansættelsesvilkårene for de øvrige ansatte i disse Fællesskaber, som fastsat ved Rådets forordning (EØF, Euratom, EKSF) nr. 259/68 (1), særlig artikel 13, første afsnit, i bilag X,
under henvisning til forslag fra Europa-Kommissionen, og
ud fra følgende betragtninger:
(1)
Der bør tages hensyn til udviklingen i leveomkostningerne i landene uden for Unionen og fastsættes deraf følgende nye justeringskoefficienter med virkning fra den 1. juli 2010 for vederlag til tjenestemænd, midlertidigt ansatte og kontraktansatte ved Unionen, der gør tjeneste i tredjelande, og hvis vederlag udbetales i tjenestelandets valuta.
(2)
Justeringskoefficienter anvendt i forbindelse med udbetalinger på basis af Rådets forordning (EU) nr. 768/2010 (2) kan medføre tilpasninger af vederlaget i opadgående eller nedadgående retning med tilbagevirkende kraft.
(3)
Der bør foretages efterbetaling, hvis vederlagene forhøjes som følge af de nye justeringskoefficienter.
(4)
Der bør foretages tilbagesøgning af for meget udbetalte beløb, hvis vederlagene nedsættes som følge af de nye justeringskoefficienter, for perioden fra den 1. juli 2010 til datoen for denne forordnings ikrafttræden.
(5)
Det bør fastsættes, at en eventuel tilbagesøgning højst kan vedrøre de seneste seks måneder forud for datoen for denne forordnings ikrafttræden, og at virkningerne af tilbagesøgningen kan fordeles over en periode på højst 12 måneder at regne fra nævnte dato i lighed med, hvad der gælder for justeringskoefficienterne inden for Unionen for vederlag og pensioner til Unionens tjenestemænd og øvrige ansatte -
VEDTAGET DENNE FORORDNING:
Artikel 1
De justeringskoefficienter, der gælder med virkning fra den 1. juli 2010 for vederlag til tjenestemænd, midlertidigt ansatte og kontraktansatte ved Unionen, som gør tjeneste i tredjelande, og hvis vederlag udbetales i tjenestelandets valuta, er fastsat i bilaget.
De vekselkurser, der anvendes til beregning af disse vederlag, fastsættes i overensstemmelse med gennemførelsesbestemmelserne til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3) og skal svare til vekselkurserne den 1. juli 2010.
Artikel 2
1. Såfremt de justeringskoefficienter, der er fastsat i bilaget, medfører en forhøjelse af vederlagene, foretager institutionerne de nødvendige efterbetalinger.
2. Såfremt de justeringskoefficienter, der er fastsat i bilaget, medfører en nedsættelse af vederlagene, foretager institutionerne en tilpasning i nedadgående retning med tilbagevirkende kraft for perioden mellem den 1. juli 2010 og den 29. september 2011.
Tilpasninger med tilbagevirkende kraft, som indebærer tilbagesøgning af for meget udbetalte beløb, vedrører højst de seneste seks måneder forud for den 29. september 2011 Tilbagesøgningen foregår over en periode på højst 12 måneder at regne fra samme dato.
Artikel 3
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. september 2011.

Labels: 2
19
5
9
15